钦定古今图书集成/明伦汇编/人事典/第101卷 > 《释名》 > 《午窗坐睡》宋·苏轼
## 钦定古今图书集成/明伦汇编/人事典/第101卷 > 《释名》 > 《午窗坐睡》宋·苏轼

蒲团盘两膝，竹几阁双肘。此间道路熟，径到无何有。
身心两不见，息息安且久。睡蛇本亦无，何用钩与手。
神凝疑夜禅，体适剧卯酒。我生有定数，禄尽空馀寿。
枯杨不飞花，膏泽回衰朽。谓我此为觉，物至了不受。
谓我今方梦，此心初不垢。非梦亦非觉，请问希夷叟。